recursal/SuperWikiNEXT-32B huggingface dataset:
**Sindrom maharaja kecil** ('xiao huangdi') wujud di China selepas 1979, dasar satu anak diperkenalkan oleh pemimpin parti komunis China Deng Xiaoping. Setiap pasangan hanya dibenarkan memiliki anak tunggal sahaja.

Anak tunggal ini sama ada lelaki atau perempuan didapati kurang berkomunikasi sosial, jarang bekerjasama , enggan bertolak ansur kerana tidak mempunyai saudara kandung di rumah. Penomena ini menjadi 'bom jangka' di China suatu hari nanti. Mereka hidup mewah, dimajakan , dibekalkan dengan komputer, MP3 dan telefon bimbit.

Selain itu, anak lelaki berlebihan berbanding anak perempuan. Keluarga China mengharapkan anak lelaki kerana jika mendapat anak perempuan, anak gadis mereka akan tinggal bersama keluarga suami.

Anak tunggal ini memikul beban keluarga untuk menyara dan menjaga orang tua nanti, Mereka kehilangan masa untuk bersama rakan-rakan kerana melebihkan masa dengan ibu bapa , nenek dan datuk. 

Biasanya anak manja cenderung menjadi nakal.Ibu bapa 'terpaksa' memperbaiki rambut mereka, mengikat tali kasut mereka dan menyeka pantat mereka. Anak - anak diberi pelajaran bahasa Inggeris dan pelajaran muzik. Banyak wang dihabiskan untuk membeli alat permainan yang banyak dan pelbagai. Mereka terlalu kebaratan dari segi pakaian, makanan dan cita rasa muzik.

Lihar juga
----------

* Dasar satu anak

Rujukan
-------

1. ↑  LITTLE EMPERORS
**Sindrom pasca-kekuasaan** (Inggeris: *post-power syndrome*) ialah keadaan "ketidaksiapan" mental seseorang di dalam menghadapi masa persaraannya dari suatu pekerjaan institusi formal. Situasi ini pada umumnya menimpa pada orang-orang yang sebelumnya aktif dalam satu institusi awam mahupun tentera dengan segala bentuk kemudahan dan kemampanannya. Kemudian, secara tiba-tiba saja dan seolah-olah "dipaksakan", dia harus "rela" melepaskan kemudahan yang selama ini senantiasa melekat dan menjadi kebanggaan pada dirinya.

Bias perilaku
-------------

Sindrom ini tidak hanya berlaku pada mereka yang berpangkat tinggi saja, malah terhadap orang-orang yang berpangkat atau golongan rendahpun dapat terjadi hal demikian, bergantung pada jawatan dan kedudukannya yang disandangnya. Hal ini, menurut Hery Santoso, seorang penulis, peneliti dan ahli psikoterapi, secara empirik semakin tinggi dan "enak" pangkat mahupun jawatan yang disandangnya akan memberikan sumbangan besar dalam menjadikan orang tersebut terjebak dalam sindrom ini.

Mereka yang tidak siap sedia pada keadaan ini akan mengalami tanda-tanda emosian, yang bila mana tidak dapat terkendalikan boleh menggiringnya ke arah fobia --> kemurungan --> tekanan perasaan --> manusia gagal.

Rujukan
-------

1. ↑  Stress Management: "101 Jurus Jitu Menyiasati Stres pada 2010 hingga 2012"; HS Harding; Deka, Bandung, 2009.
Arri Alexa, kamera filem digital
**Sinematography** (daripada kata-kata Greek Purba κίνημα, *kìnema* "gerakan" dan γράφειν, *gràphein* "menulis") ialah seni dalam Filem (dan lebih baru-baru ini, fotografi elektronik kamera video).

Sinematographer menggunakan Kanta untuk memfokuskan cahaya yang dipantulkan daripada objek ke dalam imej yang dipindahkan ke beberapa penderia imej atau cahaya-sensitif di dalam kamera filem. dedahan ini dicipta secara berurutan dan disimpan untuk pemprosesan dan ditonton kemudian sebagai gambar bergerak. Menangkap imej dengan penderia imej elektronik menghasilkan cas elektrik untuk setiap piksel dalam imej, yang diproses secara elektronik dan disimpan dalam fail video untuk pemprosesan atau paparan seterusnya. Imej yang ditangkap dengan emulsi fotografi menghasilkan satu siri imej terpendam yang tidak kelihatan pada stok filem, yang secara kimia "dibangunkan" menjadi terlihat imej.

Sinematografi menemui kegunaan dalam banyak bidang sains dan perniagaan serta untuk tujuan hiburan dan komunikasi massa.

Rujukan
-------

1. ↑   Templat:Petikan buku
Panavision Genesis
**Sinematografi digital** ialah proses menangkap (merakam) gambar bergerak menggunakan penderia imej digital dan bukannya melalui stok filem. Memandangkan teknologi digital telah bertambah baik dalam beberapa tahun kebelakangan ini, amalan ini telah menjadi dominan. Sejak pertengahan 2010-an, kebanyakan filem di seluruh dunia dirakam serta diedarkan secara digital.

Banyak vendor telah membawa produk ke pasaran, termasuk vendor kamera filem tradisional seperti Arri dan Panavision, serta vendor baharu seperti RED, Blackmagic, Silicon Imaging, Vision Research dan syarikat yang secara tradisinya memfokuskan pada peralatan video pengguna dan penyiaran, seperti Sony, GoPro, dan Panasonic.

Setakat 2017[kemas kini], kamera filem digital 4K profesional adalah lebih kurang sama dengan filem 35 mm dalam resolusi dan kapasiti julat dinamiknya; namun, filem digital masih mempunyai rupa yang berbeza daripada filem analog.  Sesetengah pembuat filem masih lebih suka menggunakan format gambar analog untuk mencapai hasil yang diinginkan.

Rujukan
-------

1. ↑  "Qube Cinema Supports Cinecolor in Its Transition to Digital Cinema in Latin America". *qubecinema.com*. Diarkibkan daripada yang asal pada 2016-03-11. Dicapai pada 2014-12-05.
2. ↑  "How Digital Conversion Is Killing Independent Movie Theaters". *Rolling Stone*.
3. ↑  Michael Hurley (2 January 2014). "Studios Abandon Film, Small Theaters Struggle -- And Ther - Indiewire". *Indiewire*. Diarkibkan daripada yang asal pada 2016-02-01.
4. ↑  "Film vs. Digital: A Comparison of the Advantages and Disadvantages". *PetaPixel*. 26 May 2015. Dicapai pada 2016-06-28.
**Khalil Idham Lim Abdullah** atau **Lim Chuan Hing** ialah ahli politik Malaysia berbangsa Hokkien daripada Parti Islam Se-Malaysia. Beliau merupakan bekas ahli Dewan Undangan Negeri (ADUN) Titi Serong, Perak mewakili PAS pada 2008 hingga 2013.

Kehidupan awal
--------------

Khalil Idham Lim dilahirkan pada tahun 1964 di Kg. Bekelam Bachok Kelantan. Beliau telah memeluk Islam pada 25 September 1985. Beliau melanjutkan pengajian di Institut Agama Islam Negeri (IAIN) Ar-Raniry, Banda Aceh dalam pengajian sarjana muda Dakwah pada 1986 hingga 1992. Tesis beliau bagi pengajian ini bertajuk "Penerangan dan Penyiaran Agama Islam, Kajian Dakwah Kepada Non Muslim di Negeri Kelantan". Kemudian beliau mengambil Diploma Pendidikan di Universiti Islam Antarabangsa Malaysia pada 1993 hingga 1995. Beliau turut mengambil Sijil Pengajian Bahasa Mandarin & Budaya Cina di Universiti Jinan, Guangzhou, China pada 1998 hingga 2000.

Penglibatan dalam politik dan kemasyarakatan
--------------------------------------------

Dalam pilihan raya umum Malaysia 2008, beliau telah bertanding di DUN Titi Serong dan menang. Beliau juga pernah bertanding tetapi tewas di DUN Kuala Kurau, Perak pada 2004, dan Parlimen Kuala Kangsar pada 2013 dan 2018. Di peringkat parti, beliau merupakan Yang Dipertua Kawasan Kuala Kangsar (2017 - 2021) dan pernah menjadi Ketua Sekretariat Pakatan Rakyat Negeri Perak. Beliau turut aktif dalam bidang kemasyarakatan dengan menjadi Setiausaha Agung Gerakan Pembela Ummah(UMMAH) dan Pengerusi Gerakan Pembela Ummah Perak (UMMAH Perak) dan menjadi penggerak Pertubuhan bukan kerajaan (NGO) Islam seluruh negara.

Rujukan
-------
**Sindrom paraneoplastik** pada sistem saraf adalah sekumpulan penyakit yang jarang berlaku yang berkembang pada sesetengah orang yang mengidap barah. Sindrom paraneoplastic pada sistem saraf adalah sindrom paraneoplastic yang paling lazim dilaporkan, tetapi sindrom ini juga boleh menjejaskan sistem organ lain termasuk hormon (endokrin), kulit (dermatologi), darah (hematologi) dan sendi (rheumatologi).

Kejadian paraneoplastik mungkin juga menjelaskan sebahagiannya beberapa gejala yang paling biasa barah, seperti keletihan, hilang selera makan (anorexia) dan penurunan berat badan.

Sindrom paraneoplastic sistem saraf berlaku apabila ajen melawan barah pada sistem imun turut juga menyerang bahagian otak, saraf tunjang, saraf periferal atau otot. Barah sering dikaitkan dengan gangguan ini termasuk paru-paru, payudara dan ovari, dan juga barah darah. Dalam kebanyakan kes, sindrom paraneoplastic sistem saraf berlaku sebelum barah didiagnosis.

Bergantung kepada komponen sistem saraf yang terjejas, sindrom paraneoplastik boleh menimbulkan masalah dengan pergerakan otot atau koordinasi, persepsi deria, ingatan atau pemikiran kemahiran, malah tidur.

Kadang-kadang kecederaan kepada sistem saraf boleh pulih kembali dengan terapi yang ditujukan pada barah dan sistem imun. Walau bagaimanapun, penyakit-penyakit ini juga boleh menyebabkan secara pesat, kerosakan teruk kepada sistem saraf yang tidak boleh diterbalikkan. Apapun, rawatan pada barah mendasari dan campur tangan yang lain boleh menghalang kerosakan yang lebih teruk, mengurangkan simptom dan memberikan kualiti hidup yang lebih baik.

Rujukan
-------

* Paraneoplastic syndromes of the nervous system
Jaguar morf terang (biasa)Jaguar morf gelap (sekitar 6% populasi Amerika Selatan)
Templat:Evolutionary biology

Dalam ilmu biologi, **Polimorfisme** berlaku apabila wujudnya dua atau lebih fenotip yang nyata berbeza dalam populasi yang sama dalam sesuatu spesies — dalam erti kata lain, kewujudan lebih daripada satu *bentuk* atau *morf*. Untuk dikelaskan sedemikian, morf-morf itu mestilah menduduki habitat yang sama dan tergolong dalam sebuah populasi panmiksia (yang ada pengawanan rambang).

Polimorfisme adalah satu kebiasaan alam; ia berkaitan dengan kepelbagaian biologi, variasi genetik dan adaptasi; fungsi yang lazimnya adalah untuk mengekalkan kepelbagaian bentuk dalam sesebuah populasi yang hidup dalam persekitaran yang penuh kelainan.:126 Contoh yang paling am ialah dimorfisme seks yang berlaku bagi sebilangan besar hidupan. Contoh-contoh lain termasuk bentuk mimetik kupu-kupu (rujuk kemimikan), serta hemoglobin dan jenis darah manusia.

Polimorfisme berpunca daripada proses-proses evolusi, seperti dengan mana-mana aspek dalam sesuatu spesies. Ia adalah terwaris dan diubah suai oleh pemilihan semula jadi. Dalam polifenisme, bentukan genetik sesuatu individu membolehkan morf yang berbeza-beza, apatah lagi mekanisme peralihan yang menentukan morf mana yang diperlihatkan adalah ditentukan oleh persekitaran. Bagi *polimorfisme genetik*, bentukan genetik menentukan morfnya. Semut memperlihatkan kedua-dua perihal itu dalam sesebuah populasi yang sama.

Polimorfisme yang diterangkan dalam rencana ini melibatkan morf-morf fenotip. Istilah ini juga digunakan dengan takrifan yang agak berbeza dalam bidang biologi molekul untuk menerangkan mutasi titik yang tertentu dalam genotip, seperti SNP (rujuk juga RFLP). Takrifan ini tidak dibincangkan dalam rencana ini.

Rujukan
-------

1. ↑  (Klasik: *πολύ* = banyak, dan *μορφή* = bentuk)
2. ↑  Ford E.B. 1965. *Genetic polymorphism*. Faber & Faber, London.
3. ↑  Dobzhansky, Theodosius. 1970. *Genetics of the Evolutionary Process*. New York: Columbia U. Pr.
4. ↑  Clark, W. C. (1976). "The Environment and the Genotype in Polymorphism". *Zoological Journal of the Linnaean Society*. **58** (3): 255–262. doi:10.1111/j.1096-3642.1976.tb00831.x.
5. ↑
Beluncas *Biston betularia* pada pokok birch (kiri) dan dedalu (kanan), memperlihatkan polifenisme warna.
**Polifenisme** merupakan mekanisme biologi yang menyebabkan timbulnya fenotip yang berbeza-beza dari satu genotip sebagai kesan daripada keadaan persekitaran yang berbeza. Contohnya, buaya memiliki polifenisme penentu jantina, maka jantinanya merupakan ciri polifenik.

Apabila bentuk polifenik wujud pada masa yang sama dalam populasi panmiksis (saling membiakbaka) yang sama, ia boleh dibandingkan dengan polimorfisme genetik. Dengan polifenisme, peralihan antara morf adalah dipengaruhi oleh alam sekitar, tetapi dengan polimorfisme genetik, morf ditentukan oleh genetik. Persamaan antara kedua-dua perihal ini ialah, lebih daripada satu morf ialah sebahagian daripada populasi pada mana-mana satu masa. Ini agak berbeza daripada perihal-perihal yang mana satu morf seperti yang dijangka mengikuti satu lagi morf dalam masa setahun, sebagai contoh, iaitu pada dasarnya merupakan ontogeni normal yang mana organisma muda boleh bertukar bentuk, warna dan tabiat sewaktu dewasa.

Sifat ciri polifenik yang diskret ini membezakannya dengan ciri-ciri seperti berat badan dan ketinggian yang juga bergantung pada keadaan persekitaran tetapi berbeza-beza secara terus-menerus merentas suatu spektrum. Apabila hadirnya suatu polifenisme, suatu pencetus dari persekitaran menyebabkan organisma itu berkembang di sepanjang laluan yang berasingan, maka timbulknya morfologi yang berbeza; oleh itu, balasan kepada pencetus dari persekitaran itu adalah "ya atau tidak sama sekali." Sifat keadaan persekitaran ini amat berbeza-beza, dan termasuklah pencetus bermusim seperti suhu dan kelembapan, penceuts feromon, pencetus kairomon (isyarat yang dilepaskan daripada satu spesies yang boleh difahami oleh satu lagi spesies), dan pencetus nutrisi.

Rujukan
-------

1. ↑  Noor MA, Parnell RS, Grant BS (2008). Humphries, Stuart (penyunting). "A Reversible Color Polyphenism in American Peppered Moth (Biston betularia cognataria) Caterpillars". *PLoS ONE*. **3** (9): e3142. doi:10.1371/journal.pone.0003142. PMC 2518955. PMID 18769543.CS1 maint: multiple names: authors list (link)
2. ↑  Woodward, D.E. and Murray, J.D. (1993). On the effect of temperature-dependent sex determination on sex ratio and survivorship in crocodilians. *Proc. R. Soc. Lond.* [B] 252:149-155.
3. ↑  Ford E.B. 1975. Ecological genetics. 4th ed, Chapman & Hall, London.
***Tafsir al-Qur'an al-Azim***, lebih dikenali dengan ***Tafsir ibn Kathir***, ialah sebuah tafsir al-Quran klasik yang dikaryakan Ibnu Kathir.

Kitab ini dianggap sebagai ringkasan tafsir yang lebih awal yang dikaryakan al-Tabari, yakni *Tafsir al-Tabari.* Tafsir karya Ibnu Kathir ini sangat popular kerana ia menggunakan hadis untuk menerangkan setiap Ayat dan Surah al-Quran. *Tafsir ibn Kathir* sudah diterjemahkan ke dalam pelbagai bahasa.

Rujukan
-------

1. Tafseer-Ibn-Kaseer

1. ↑  Tafsir Ibn Kathir - Quran Tafsir

Pautan luar
-----------

* Tafsir ibn Kathir - English
* Ibn Kathir in English

|  |  |
| --- | --- |
|  | Wikisumber bahasa Arab mempunyai teks asal berkaitan rencana ini:
**Tafsir ibn Kathir**  |

|  |  |
| --- | --- |
|  | Wikisource mempunyai teks asal berkaitan rencana ini:
***Tafsir Ibn Kasir*** |


|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
**Perbadanan Angkasa Negara Roscosmos**, yang biasanya dikenali sebagai Roscosmos (Bahasa Rusia: Роскосмос), adalah sebuah syarikat negeri Persekutuan Rusia yang bertanggungjawab untuk penerbangan angkasa, program kosmonautik, dan penyelidikan aeroangkasa.

Berasal dari program angkasa Soviet yang ditubuhkan pada tahun 1950-an, Roscosmos muncul setelah pembubaran Kesatuan Soviet pada tahun 1991. Pada mulanya ia bermula sebagai Badan Angkasa Rusia, yang ditubuhkan pada 25 Februari 1992 dan disusun semula di 1999 dan 2004, masing-masing sebagai Badan Penerbangan dan Angkasa Rusia dan Agensi Angkasa Persekutuan (Roscosmos). Pada tahun 2015, Agensi Angkasa Persekutuan (Roscosmos) digabungkan dengan United Rocket dan Space Corporation, sebuah syarikat kerajaan, untuk menasionalisasi semula industri angkasa Rusia, yang membawa kepada Roscosmos dalam bentuknya sekarang. 

Roscosmos beribu pejabat di Moscow, dengan Pusat Kawalan Misi utamanya di bandar Korolyov yang berdekatan, dan Pusat Latihan Kosmonot Yuri Gagarin yang terletak di Star City di Wilayah Oblast Moscow. Kemudahan pelancarannya meliputi Baikonur Cosmodrome di Kazakhstan, lapangan terbang angkasa pertama dan terbesar di dunia, dan Kosmodrom Vostochny , yang sedang dibina di Timur Jauh Rusia di Wilayah Amur. Pengarahnya sejak Mei 2018 adalah Dmitry Rogozin.

Sebagai penerus utama program angkasa Soviet, warisan Roscosmos merangkumi satelit pertama di dunia, penerbangan angkasa pertama manusia, dan stesen angkasa pertama. Kegiatannya sekarang termasuk Stesen Angkasa Antarabangsa, di mana ia adalah rakan kongsi utama. Pada 22 Februari 2019, Roscosmos mengumumkan pembinaan ibu pejabat barunya di Moscow, Pusat Angkasa Negara.

Lihat juga
----------

* Angkatan Angkasa Rusia

* ANGKASA

Rujukan
-------

1. ↑  "В Роскосмосе сравнили свой бюджет и NASA". 11 February 2020. Dicapai pada 17 February 2020.
Tuan Guru Utama Ahmad Hazuan di lahirkan di Kg Dato Kayaman, Perlis Indera Kayangan. Beliau sebelah ayah dan ibunya merupakan orang dalam ilmu persilatan ini iaitu moyang & nendanya sendiri. Mungkin kerana takdir Allah SWT @ memang kerana pertalian darah pendekar yang telah mengalir di dalam tubuh Pengasas Pukulan Pencak Silat Pusaka Warisan ini, telah membuatkan beliau tertarik hati untuk menerokai alam persilatan melayu dan dunia kerohanian sehinggalah beliau merasakan bersedia untuk menerajuai perguruan sendiri di dalam usia yang muda ini untuk memdidik anak bangsa melayu agar lebih mengenali dunia persilatan ini. "TAKKAN MELAYU HILANG DI DUNIA, TAKKAN SILAT PUPUS DI TENGELAMI ZAMAN."

Maka telah terciptalah dalam sejarah persilatan melayu pada awal tahun 2006, iaitu sebuah perguruan silat yang dinamakan sebagai "PUKULAN PENCAK SILAT PUSAKA WARISAN" di bawah naungan PESAKA PERLIS, dan rasmilah Tuan Guru Utama Ahmad Hazuan Bin Hasmi di angkat sebagai Tuan Guru Utama (Guru Utama/ Pengasas PPSPW) oleh "Dewan Adat, Istiadat& Perguruan Pukulan Pencak Silat Pusaka Warisan" dengan restu perwaris dan juga GURU AGUNG SILAT WARISAN NEGERI PERLIS (USTAZ MAZLIN BIN HAMID) di Rumah Persatuan Silat Warisan Negeri Perlis.

Perguruan Pukulan Penchak Silat Pusaka Warisan ini adalah gabungan beberapa jenis ilmu silat melayu & minang yang telah dipelajari oleh Guru Utama Ahmad Hazuan Bin Hasmi. Antara silat yang digabungkan adalah Silat Warisan Perlis, Silat Cemara Bugis, Buah Pukul, Silat Gerak Tangkas, Silat Harimau Sendeng Minang, Gayong, Kalimah, Cekak, Silat Panglima Ali Bathin Haq, Silat Melayu Asli dan Kuntau.11 jenis aliran ini lah yang menjadi silibus yang utama dalam Pukulan Pencak Silat Pusaka Warisan ini. Gabungan ini telah menghasilkan suatu aliran silat yang canggih, mendidik,medisiplinkan murid, mendekati diri kepada tuhan serta bagi mendidik anak-anak muda mempertahankan dan membela "Warisan Bangsa" ini yang tiada nilai harganya.

Pautan luar
-----------

* 
*
**Perayaan Qingming** (Cina Tradisional: 清明節code: zh is deprecated , Cina Ringkas: 清明节code: zh is deprecated , pinyin: qīng míng jié), juga dipanggil **Pesta Ching Ming**, **Ceng Beng** atau (diterjemah sebagai "Perayaan Jelas dan Terang"), merupakan perayaan Cina yang diadakan pada hari ke-104 selepas solstis musim sejuk (atau hari ke-15 selepas ekuinoks musim bunga), dan lazimnya diadakan sekitar 5 April dalam kalendar Gregorian (lihat kalendar Cina). Pada setiap tahun lompat pula, Qing Ming diadakan pada 4 April. Secara istilah astronomi, perayaan ini merupakan jieqi (lihat Qingming). Dalam jieqi, perayaan Qingming jatuh pada hari pertama jieqi ke-5, yang juga dipanggil Qingming. Namanya menandakan masa bagi orang ramai untuk keluar dari rumah dan menikmati kehijauan musim bunga (踏青 Tàqīng, "memijakkan kaki di atas tanah kehijauan"), dan juga menziarahi kubur orang tersayang yang sudah meninggal. Perayaan Qingming dijadikan cuti umum di Republik China di Taiwan, dan juga di Hong Kong ,Macau dan tanah besar China.

Lihat juga
----------

* Hansik

Pautan luar
-----------

* A Traditional Chinese website describing the origin and creation of Qingming Festival Diarkibkan 2005-11-25 di Wayback Machine
**Perbadanan Pembangunan Kampung Baru** telah ditubuhkan oleh kerajaan Malaysia dan mula beroperasi pada 2011. Fungsinya sebagai perancang dan pengawal selia pembangunan Kampung Baru di Kuala Lumpur. Ia bukan satu bisnes entiti tetapi akan berfungsi sebagai pengawalseliaan pembangunan untuk memajukan harta di Kampung Baru. 

Kampung Baru Kuala Lumpur meliputi 7 buah kampung ,seluas 90.2 hektar dan berusia 110 tahun. Ia kini mempunyai 35,000 penduduk.

Pada 2 Ogos 2010, Menteri Wilayah Persekutuan dan Kesejahteraan Bandar, Datuk Raja Nong Chik Raja Zainal Abidin menyatakan rang undang-undang akan digubal dan dibentangkan di Dewan Rakyat. Makmal / Lab Rang Undang-Undang Perbadanan Kampung Baru dihadiri 50 pemilik dan pewaris tanah Kampung Baru Kuala Lumpur serta badan bukan kerajaan Melayu dan pemaju. Draf undang-undang perbadanan akan dikemukakan kepada Jabatan Peguam Negara bagi tujuan penggubalan.

Ketika ini kawasan ini diwakili oleh ahli parlimen PAS.

Rujukan
-------

1. ↑  Perbadanan Pembangunan Kampung Baru KL beroperasi 2011
**Pondok Gajah Mati**.

Diantara pondok yang mahsyur di awal kurun ke 20 ialah Pondok Gajah Mati, Pendang, Kedah. Ada dua nama yang amat penting didalam penubuhan dan pembangunan Pondok Gajah Mati. Mereka ialah :

1. Al Allamah Tuan Guru Haji Ismail Che Dol ( 1873-1948 ) - Pengasas Pondok

2. Al Allamah Syeikh Wan Ibrahim @ Pak Chu Him ( 1892-1968 ) - Pentadbir ke 2

Dianggarkan Pondok Gajah Mati didirikan sekitar tahun 1900an oleh Tuan Guru Haji Ismail Che Dol selepas Tuan Guru Haji Awang Pondok Tualang ( Ayah Tuan Guru Haji Ahmad Rubat ) membantu beliau dalam urusan tanah pondok. Diriwayatkan ketika itu, Pondok Gajah Mati disebut sebut sebagai pondok kedua terbesar di Kedah selepas Pondok Tuan Hussien di Titi Gajah .

Pada tahun 1924, Pak Chu Him pulang dari Mekah lalu disambut oleh Tuan Guru Haji Ismail Che Dol di Pulau Pinang. Hasil dari perbincangan mereka, Pak Chu Him bersetuju menjadi guru di pondoknya. Pada tahun 1926 pula Pak Chu Him dijodohkan dengan anak perempuan Tuan Guru Haji Ismail Che Dol bernama Hajjah Zainab .
Logo Silat TekpiLogo Silat Tekpi
**Seni Silat Kuntau Tekpi** ialah sejenis ilmu mempertahankan diri yang telah lama wujud di Kedah sejak kurun ke-18. Ia dipelopori oleh seorang Panglima Istana bernama Panglima Taib Bin Wan Hussin. Silat ini diajar hanya di kalangan panglima dan pengawal istana serta hulubalang bagi menentang serangan Siam dan musuh lain ketika itu.

Panglima Taib telah mewariskan ilmu ini kepada anak kandungnya bernama Allahyarhamah Siti Aminah yang dikenali dengan gelaran ‘Srikandi Kedah’. Silat ini kemudiannya diwarisi oleh anak nya Allahyarham Pakguru Tuan Haji Zainol Abidin bin Endut dan seterusnya diwarisi pula oleh anak Allahyarham iaitu A.Sani yang kini menjadi Paduka Ayahnda Guru Pertubuhan Seni Silat Kuntau Tekpi Malaysia.

Senjata utama silat ini dikenali sebagai tekpi iaitu besi bercabang tiga yang juga telah dikenali sebagai "Raja Segala Senjata" yang telah terbukti boleh mematikan segala senjata tajam.

Silat ini mempunyai kaedah buah-buah pukulan serta tangkapan yang kemas. Semua pergerakan dan tangkisan adalah sesuai dengan pergerakan fitrah diri manusia, tidak mengira peringkat umur, mahupun lelaki ataupun perempuan.

Silat ini menitikberatkan aspek mempertahankan diri sekiranya diserang tetapi akan menyerang sekiranya terdesak.

Pengertian
----------

**SENI** adalah satu gerak rohani yang diajar kepada peringkat menengah.

**SILAT** adalah gerak jasmani yang mana terdiri dari menangkis dan menyerang bagi mempertahankan diri.

**KUNTAU** adalah pergerakan & kaedah beladiri, yang keras dan mantap.

**TEKPI** adalah senjata melayu yang menjadi senjata rasmi silat ini.

### Matlamat

1. Menghidupkan semula dan memperkenalkan pusaka bangsa Melayu yang merupakan seni kebudayaan yang hampir pupus.
2. Menanam semangat cintakan seni dan budaya bangsa Melayu.
3. Menghidupkan semangat Panglima dalam diri para pesilat bagi menentang segala pencerobohan.
4. Untuk menjauhkan pemuda-pemudi dari melibatkan diri dalam sebarang jenayah dan maksiat.
5. Menentang segala unsur-unsur berbentuk tahyul dan khurafat dan menguatkan iktikad.

### Ikrar

Tidak menderhaka kepada **Kedua Ibu-Bapa**.  

Tidak menderhaka kepada **Sebarang Guru**.  

Tidak menderhaka kepada **Saudara yang Tua**.  

Tidak menderhaka kepada **Saudara yang Muda**.  

Tidak menderhaka kepada **Saudara Seperguruan**.  

Tidak **Mencaci Sebarang Seni Silat Melayu Yang Lain**.

Peringkat
---------

Secara asasnya, silat ini mempunyai beberapa tangkisan serta mempunyai 21 buah asas, 21 buah kemahiran, 21 buah makanbalik, 7 pukulan tekpi 1 dan 7 pukulan tekpi 2.

1. Talipinggang Putih - 21 buah asas
2. Talipinggang Kuning - 21 buah meningkat
3. Talipinggang Merah - 21 buah makan-balik
4. Talipinggang Coklat - 14 buah tekpi 1 & 2
5. Talipinggang Hitam - Buah tangkapan/kuncian peringkat tinggi
**Perbadanan Kemajuan Negeri Kedah** (PKNK) adalah sebuah agensi yang ditubuhkan pada 25 Ogos 1965 di bawah Enakmen Kerajaan Negeri Kedah No. 5/1965 berperanan sebagai sebuah agensi yang diamanahkan bagi menjaga kepentingan Bumiputera dengan diawasi oleh Kementerian Pembangunan Usahawan dan Koperasi (MECD).

Sejarah
-------

Dalam menghadapi era pembangunan yang pesat kerajaan negeri Kedah Darul Aman telah mempelbagaikan kegiatan ekonominya. Bagi mencapai matlamat ini, pada 25 Ogos 1965, Perbadanan Kemajuan Negeri Kedah telah ditubuhkan sebagai agen penggerak pembangunan dan sosial ekonomi. Di peringkat awal kemunculan, PKNK hanya beroperasi di sebuah ruang pejabat yang terletak di Bangunan Pejabat Setiausaha Kerajaan Negeri di Alor Star. Sementara kakitangannya pula terdiri daripada pegawai-pegawai kerajaan yang dipinjamkan daripada Perkhidmatan Tadbir Negeri.

Kerajaan negeri telah mengeluarkan peruntukan tahunan bagi membantu Perbadanan membiayai kos pentadbiran dan memberi kuasa kepada PKNK untuk menjalankan projek pertamanya iaitu operasi kuari di Bukit Perak dan diikuti dengan pembangunan semula kawasan perniagaan ‘padang pasir’ sebagai sebuah kawasan perniagaan yang terancang dan teratur.

Kemajuan seterusnya dicapai hasil daripada program-program Perbadanan yang komprehensif. Pada bulan Februari 1968, PKNK berjaya memiliki pejabat sendiri yang pertama iaitu Bangunan UKIR yang terletak di Jalan Tunku Ibrahim, Alor Star. UKIR yang bermaksud ‘Untuk Kemajuan Iktisad Rakyat’ hingga kini menjadi inspirasi kepada Perbadanan untuk mengembangkan dimensi korporatnya. Kemajuan yang telah dicapai oleh Perbadanan turut meningkatkan imej korporatnya.

Pencapaian
----------

Kini Perbadanan Kemajuan Negeri Kedah (PKNK) berjaya memiliki bangunan pejabat setinggi 14 tingkat di Jalan Sultan Badlishah, Alor Star yang dikenali sebagai Wisma PKNK.

Perbadanan juga merupakan peneraju dalam pembangunan ekonomi bagi Negeri Kedah Darul Aman. Perbadanan telah memainkan peranan penting dalam aktiviti perladangan, hartanah, perindustrian, pelaburan dan pelancongan di samping terlibat dalam aktiviti yang berbentuk tanggungjawab sosial. Selain itu, Perbadanan juga bertanggungjawab untuk membangun dan membantu usahawan Bumiputera di negeri Kedah khususnya.

Rujukan
-------

Pautan luar
-----------
**Silat Sekebun** dikatakan berasal dai daerah Pagar Ruyong, Sumatera dan mula diperkenalkan di Bukit Panau, Tanah Merah, Kelantan pada awal tahun 1900 oleh Che Soh ataupun Sayid Muhammad Yusuf. Setelah Che Soh meninggal dunia pada tahun 1930-an, Silat Sekebun dikembangkan oleh murid beliau iaitu Che Isa dan Pak Him. Diantara murid beliau yang lain ialah Haji Ismail bin Haji Omar, Haji Abdullah bin Haji Salleh, dan Haji Said bin Hassan.

Che Isa mula mengajar Silat Sekebun di Kampung Salur, iaitu kampung beliau diri, Beliau meninggal dunia pada tahun 1941 ketika berusia 68 tahun.
Diantara murid beliau ialah Che Mud bin Che Man yang dilantik sebagai penggantinya dan Che Mansor bin Che Isa yang menjadi pembantu kanan Che Mud.

Che Mud dan Che Mansor mula mempelajari Silat Sekebun ketika berumur 15 tahun dan telah belajar selama 13 tahun.

Rujukan
-------

* Tuan Ismail Tuan Soh, Seni Silat Melayu Dengan Tumpuan Kepada Seni Silat Sekebun, Dewan Bahasa dan Pustaka, Kuala Lumpur (1991)

EJAAN UNTUK NAMA CHE MUD ADA KESILAPAN..EJAAN NAMA SEBENAR ADALAH CHE MOOD BIN CHE MAN - DARI ANAK LELAKI BONGSU ALLAHYARHAM 

```
- ZULKIFLI CHE MOOD
```
Di Malaysia terdapat beberapa Perguruan Silat yang menggunakan nama "Silat Spelet", diantaranya:

1. Silat Sepelet Tapak Tiga
2. Silat Sepelet Gayung
3. Silat Sepelet Gunung Jati
4. Silat Sepelet Tomoi

Spelet Tomoi tidak mempunyai bunga..ia ibarat (Perlawanan Jalanan) street Fighter
pergerakan sedikit sama seperti Jeet Kune Do(Brucee Lee)..sebagai contoh

Mengikut guru saya, Pok We silat ini berasal daripada peristiwa sepasang burung bergaduh yang diilhamkan oleh Allah swt kepada Omar.

Sebelum memulakan latihan seperti seni silat lain, murid perlu melakukan langkah semabah sebanyak tujuh langkah kepada guru dan setiap langkah mempunyai makna-makna tertentu sebelum "ta-pie" (gerak langkah empat penjuru sebelum mulakan pertarungan).
Selepas melakukan satu pusingan berbentuk segi empat, pesilat akan masuk ke dalam kota melulai penjuru langkah pertama masing-masing dan melakukan langkah 'tikam' dan 'sambut'.
Setelah itu kedua-dua pesilat akan memulakan langkah berbentuk bulatan dan ketika itu lah masing-masing mencari pelung untuk melakukan langkah pukulan atau sepakan.

Antara teknik mengelirukan musuh yang paling popular dalam silat sepelet adalah 'ngacu lawan' dengan kedudukan seperti seekor burung menunggu gerak lawanya.
Lokasi Kepulauan Hanish
**Kepulauan Hanish** (Arab: جزر حنيشcode: ar is deprecated ) ialah sekumpulan pulau di Laut Merah. Kebanyakan pulau itu merupakan sebahagian negara Yemen tetapi sebelum 1998-1999, pulau-pulau itu juga dituntut oleh Eritrea. Selepas perbicaraan yang berpanjangan di mahkamah antarabangsa di bawah bimbingan Dr. Abdul-Karim Aleryani, Yemen diberikan pemilikan penuh terhadap pulau-pulau yang lebih besar, manakala Eritrea diberikan pulau-pulau pinggir di sebelah barat daya pulau-pulau yang lebih besar.

Sejarah
-------

Kepulauan Hanish dituntut oleh Turki sehingga 1923 apabila mereka membatalkan tuntutannya. Sejak masa itu, kepulauan tersebut ditadbirkan oleh Tanah Jajahan Eritrea Itali sehingga 1941. Pada tahun itu, selepas penyerahan tentera penjajah Itali, tentera British mengasaskan Eritrea sebagai sebuah negeri naungan. 

Pada sepanjang dekad 1970-an, Ethiopia (yang mengilhakkan Eritrea) dan Yaman menuntut Kepulauan Hanish. Minat Etiopia terhadap kepulauan itu berasal daripada fakta bahawa pasukan kemerdekaan Eritrea mempergunakan Kepulauan Hanish serta Pulau Zuqar yang berhampiran sebagai pangkalan untuk menyerang kepentingan tentera Etiopia.

Pada 1991, Eritrea mencapai kemerdekaan lalu pada 1995, ia mencuba menguasai Kepulauan Hanish. Ini mencetuskan konflik Kepulauan Hanish yang akhirnya ditimbang tara selepas suatu pertempuran yang singkat antara Eritrea dan Yaman. 3 hingga 12 orang Eritrea dan 15 orang Yaman dibunuh dalam pertempuran tersebut. Bagaimanapun, komuniti antarabangsa memberikan penguasaan kepulauan itu kepada Yaman.

Lihat juga
----------

* Pulau Zuqar

Rujukan
-------

1. ↑  "International Maritime Boundary". Diarkibkan daripada yang asal pada 2005-07-20. Dicapai pada 2006-07-17.
2. ↑  Killion, Tom (1998). *Historical Dictionary of Eritrea*. The Scarecrow Press. ISBN 0-8108-3437-5.

Koordinat: 13°45′N 42°45′E﻿ / ﻿13.750°N 42.750°E﻿ / 13.750; 42.750
**Silat Selendang Merah** mula bertapak dan berkembang di negeri Kedah pada sekitar tahun 1920an. Perguruan ini mengandungi ciri-ciri seni tari dan pencak Melayu Asli. Silat ini telah didaftarkan secara rasmi pada tahun 1983 dan kegiatannya bertumpu di sekitar Sungai Petani dan Perlis. Perkembangan silat ini telah dipimpin oleh Wan Yahya bin Wan Chik selaku Mahaguru.

Peringkat Pelajaran
-------------------

Terdapat 5 peringkat pelajaran yang mesti di lalui oleh seorang penuntut sehingga khatam.

**Peringkat 1** – Meliputi asas permulaan seperti jurus pukulan, langkah, tumbuk, tendang dan menepis.

**Peringkat 2** – Selendang merah (satu jalur), menandakan mereka boleh mempelajari teknik menagkap, buah pukulan, elakan dan menyerang

**Peringkat 3** – Talipinggang hijau, melalui ujian pemilihan seperti kecekapan menagkap serangan lawan, rentak tari silat dan kesempurnaan persembahan. Penuntut diajar buah tindakbalas, buah pecahan kedua serta buah makan balik.

**Peringkat 4** – Talipinggang kuning, melalui ujian kelincahan permainan, perlu aktif di dalam kegiatan persatuan. Penuntut diajar teknik permainan kayu dan senjata tajam.

**Peringkat 5** – Talipinggang Jingga, jurulatih bertauliah. 

|  |  |
| --- | --- |
| Ikon tunas | Rencana berkenaan budaya ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Silat merupakan salah satu daripada cabang seni masyarakat Melayu sejak zaman berzaman. Silat adalah bertujuan untuk mempertahankan diri daripada pihak lawan dengan mencari silap lawan. 

Jika dilihat dari segi sejarah, seni silat ini wujud di negeri Melaka sejak zaman Kesultanan Melayu Melaka iaitu sekitar kurun ke 15. Namun begitu ia dikatakan berasal dari Sumatera Utara, Indonesia dan kemudiannya diterima oleh masyarakat Melayu. Persembahan silat ini diadakan di majlis-majlis keramaian seperti majlis perkahwinan, majlis diraja dan sebagainya. 

Umumnya, terdapat dua jenis silat yang popular di Melaka iaitu Silat Gayong dan Silat Lima Sahabat yang berdasarkan persahabatan lima saudara iaitu Hang Tuah, Hang Jebat, Hang Kasturi, Hang Lekir dan Hang Lekiu yang mempunyai kepandaian dalam pelbagai jenis silat. 

Langkah pertama yang perlu dilakukan oleh seseorang yang ingin mempelajari Silat Gayong mestilah berhadapan dengan mahaguru dan melahirkan hasrat untuk mempelajari silat dan di sini mahaguru akan meminta beberapa jenis barang seperti buah limau, garam kasar, asam jawa, tujuh batang jarum dan sebilah pisau. Kemudian mahaguru akan mengajar tujuh jenis senaman sebagai latihan badan. Apabila telah selesai tujuh jenis senaman tersebut, mereka akan diajar senaman yang ke lapan iaitu satu senaman yang akan menentukan sama ada mereka layak menerima tali pinggang yang berwarna putih atau tidak. 

Tali putih merupakan tahap pertama bagi mereka yang ingin mendalami ilmu silat. Tempoh bagi memperolehi tali pinggang kedua ialah selama dua tahun. Tali pinggang kedua dan ketiga akan mengambil masa selama tiga tahun manakala tali pinggang keempat akan memakan masa selama empat tahun. 

Terdapat beberapa pantang yang harus dipatuhi oleh setiap ahli. Di antaranya tidak boleh menderhaka dengan orang tua, mahaguru dan tidak boleh melanggar larangan yang telah ditetapkan oleh agama.
Kawasan "hadap angin" yang ditandakan pada peta rantau Caribbean
**Kepulauan Hadap Angin (**bahasa Inggeris: *Windward Islands*code: en is deprecated **)** ialah gugusan pulau dalam Antillen Besar Hindia Barat antara garis-garis selari 10° dan 16° utara serta garis-garis lajur 60° and 62° barat di Laut Caribbean

"Hadap angin" atau *windward* merujuk kepada kedudukan gugusan ini dalam pelayaran sejak berkurun-kurun di Lautan Atlantik di mana arah angin pasat yang bertiup di Hindia Barat datang dari timur laut, maka kapal-kapal layar yang berlepas dari Pantai Emas Afrika akan paling hujung dapat berlabuh di pulau-pulau Dominica dan Martinique di barat laut. Kedua-dua pulau inilah yang menjadi titik sempadan Kepulauan Hadap Angin di sebelah selatan.

Lihat juga
----------

* Kepulauan Lindung Angin

Rujukan
-------

1. ↑  "windward". *Kamus Inggeris-Melayu Dewan*. Dewan Bahasa dan Pustaka. 2017 – melalui Pusat Rujukan Persuratan Melayu.
2. ↑  "Windward Islands Map - Leeward Islands Map - Satellite Image". *geology.com*. Dicapai pada 2020-11-20.
Sisi ASisi BVictor 17929A dan 17929B.
**Sisi A dan sisi B** (atau **sebelah A dan sebelah B**) merujuk kepada kedua-dua sisi bagi rakaman peti nyanyi 78, 45 dan 33⅓ rpm, sama ada ia adalah single, album mini atau rekod besar (rekod LP). Sisi A biasanya menampilkan rakaman bagi seseorang seniman, penerbit atau syarikat rakaman itu akan menerima usaha promosi awal dan kemudiannya diharapkan untuk mendapat siaran radio dan menjadi sebuah "hit". Sisi B ialah rakaman sekunder yang biasanya tidak ditampilkan di dalam LP seseorang seniman. Sesetengah artis melancarkan sisi B yang dianggap sama 'kuat' dengan sisi A dan ia menjadi "hit" dengan sendirinya.

Rakaman muzik telah beralih daripada rakaman kepada format-format lain seperti cakera padat (CD) dan muat turun digital, yang tidak mempunyai 'sisi', tetapi istilah tersebut masih digunakan untuk menerangkan jenis kandungan, di mana sisi B kadangkala dirujuk sebagai runut "bonus".

Rujukan
-------

1. ↑  "A side "komunikasi massa"". *prpm.dbp.gov.my*. Dewan Bahasa dan Pustaka. Dicapai pada 22 Disember 2017.
2. ↑  Plasketes, Professor George (28 Januari 2013). *B-Sides, Undercurrents and Overtones: Peripheries to Popular in Music, 1960 to the Present* (dalam bahasa Inggeris). Ashgate Publishing.

Bacaan lanjut
-------------

* MacDonald, Ian. *Revolution in the Head: The Beatles' Records and the Sixties*. ISBN 1-84413-828-3.
* Martland, Peter. "A History of the 45rpm record". *EMI: The First 100 Years*. ISBN 0-7134-6207-8.
* Evanson, Keith (7 Februari 2017). "The Return Of The B-Side Single". Vinyl Me, Please.

Portal:* Muzik
Album kompilasi **Pasti Hits Adnan vs Azlan** ini merupakan kompilasi gabungan hasil karya dua komposer hebat yang juga adik beradik iaitu Adnan Abu Hassan & Azlan Abu Hassan. Ia dipasarkan pada tahun 2002 dan menampilkan barisan artis-artis popular yang pernah merakamkan lagu-lagu ciptaan mereka seperti Anita Sarawak, Sheila Majid & Ziana Zain.

Fenomena Bunga-bunga Cinta
--------------------------

Sebagai hadiah kepada peminat, Adnan Abu Hassan menerbitkan sebuah lagu bonus yang berjudul *Bunga-bunga Cinta*. Lagu ini dinyanyikan oleh penyanyi baru bernama Misha Omar dan ternyata menjadi hits terunggul pada tahun itu. Ekoran lagu yang melonjakkan nama Misha ini, BMG memuatkan lagu ini ke dalam album solo debut Misha yang berjudul *Misha* yang turut diterbitkan oleh komposer dua beradik ini.

Senarai Lagu
------------

1. "Bunga-bunga Cinta" - dipersembahkan oleh Misha Omar / dicipta oleh Adnan (lagu bonus)
2. "Fatalistik" - Ziana Zain / Azlan
3. "Di Ombak Resah" - Ashira / Adnan
4. "Masa" - Liza Aziz / Azlan
5. "Ku Izinkan Kasih" - Camelia / Adnan
6. "Pengorbanan" - Azlina Aziz & Liza Aziz / Azlan
7. "Sinaran" - Sheila Majid / Azlan
8. "Menyemai Cinta Bersamamu" - Nora / Azlan
9. "Cintamani" - Ziana Zain / Adnan
10. "Embun" - Sheila Majid / Adnan
11. "Rindu Padanya" - Camelia / Adnan
12. "Samar Bayangan" - Nicky Astria / Adnan
13. "Terimalah Aku" - Amy Mastura / Azlan
14. "Kasih Tak Terpinggir" - Ramlah Ram / Adnan
15. "Cintamu Muzik Dihatiku" - Anita Sarawak / Adnan
**Bayam merah** adalah dari tumbuhan keluarga *Amaranthacea*. Nama saintifiknya adalah *Amaranthus gangeticus*. Nama Inggerisnya adalah 'blood amaranth', 'red amaranth', 'purple amaranth', 'prince's feather' dan 'Mexican grain amaranth'. Ia adalah pokok berbunga tahunan yang mempunyai bunga ungu gelap. Ia mampu tumbuh setinggi 2-3 kaki tinggi.Dapat meningkatkan kerja ginjal, mengatasi diabetes mellitus, kolesterol, darah tinggi dan melancarkan pencernaan. Akar bayam merah berkhasiat sebagai obat disentri.Kajian saintifik menunjukkan ia membantutkan penyerapan kalsium. Kajian lain pula mencadangkan bahawa disebabkan kadar antioksidanya yang tinggi, ia mungkin mempunyai peranan *radioprotective* pada tikus. 

Tinggi batang daun 0.4-1 meter dan bercabang, batang lemah dan berair, daun bertangkai, berbentuk bulat telur, lemas, panjang 5-8 cm, ujung tumpul, pangkal runcing serta berwarna merah.

Ciri-ciri botani
----------------

Pokok Bayam Merah berbunga
Bunga Bayam Merah

Khasiat
-------

Dapat meningkatkan kerja ginjal, mengatasi diabetes mellitus, kolesterol, darah tinggi dan melancarkan pencernaan. Akar bayam merah berkhasiat sebagai obat disentri.

Penyakit dan perosak
--------------------

Penanaman
---------

Rujukan
-------

* Growing Information and Picture
* Calcium Nutrition Study Diarkibkan 2007-03-10 di Wayback Machine
* Verma RK, Sisodia R, Bhatia AL. J Med Food. 2002 Winter;5(4):189-95

Pautan luar
-----------

Lihat juga
----------

* Bayam
| Sisik Mutiara |
| --- |
|  |
| Asal |
| China dan Jepun |
| Jenis |
| Ekor kipas |
| Standard baka |
| BAS |
|

**Sisik Mutiara** (Inggeris: *Pearlscale*, Jepun: *chinshurin*) ialah baka ikan emas hiasan yang bertubuh bulat dengan sesirip ganda yang sama dengan si Ekor Kipas.

Penerangan
----------

Ciri perwatakan bagi si sisik mutiara adalah sisik berlekuk tebal dengan perawakan bak mutiaranya. Tubuhnya bulat dan menyamai bola golf. Sesiripnya boleh jadi panjang atau pendek. Si sisik mutiara boleh mencapai lebih 8 inci panjang dan tumbuh sebesar buah oren. Bagaimanapun, ikan emas hiasan sisik mutiara ini mudah terserang gangguan pundi renang yang menjejaskan kebolehan untuk mengekalkan kedudukan yang normal di dalam air. Ini disifatkan oleh pembiakbakaan terpilih ikan emas hiasan untuk mendapatkan bentuk tubuh tertentu, seperti pada si sisik mutiara. Pembiakbakaan terpilih membawa kepada perubahan rupa pundi renang.
It is also known as the Ping Pong Pearlscale.

Piawaian si sisik mutiara adalah yang berikut:

* Ketebalan tubuh lebih besar daripada 2/3 panjang tubuh
* Sisiknya melekuk
* Sirip duburnya tunggal, kesemua sirip lain berpasang.
* Sirip ekornya terbelah dan bercabang dan terletak mendatar.
* Bahagian hujung sirip ada rupa yang agak bulat.
* Panjang tubuh terdikitnya 5.5 cm (2¼ inci).

Ikannya harus terang dan peka dan memaparkan sisik melekuk yang tumbuh elok di seluruh kawasan badan.
Tubuhnya harus pendek dan membulat (bukan lonjong). Sirip ekor harus terletak tinggi tanpa tanda-tanda luruh dan terbelah elok. Ikan berkualiti mempunyai kecerahan warna yang terang menganjur ke sirip.

* Si Sisik Mutiara Ping Pong sebelum sirip melekuk dan bintil terbentuk.Si Sisik Mutiara Ping Pong sebelum sirip melekuk dan bintil terbentuk.
* Ikan emas Sisik Mutiara dalam tangan.Ikan emas Sisik Mutiara dalam tangan.

|  |  |
| --- | --- |
| Ikon tunas | Rencana berkaitan ikan ini ialah rencana tunas. Anda boleh membantu Wikipedia dengan mengembangkannya. |

* l
* b
* s

Rujukan
-------

1. 1 2 3  An Interpet Guide to Fancy Goldfish" by Dr. Chris Andrews, Interpet Publishing, 2002. - ISBN 1-902389-64-6
2. ↑  "Fishes in Nature and in the Aquarium" from Nutrafin News Aquatic magazine, Rolf C. Hagen (U.S.A.) Inc. and Rolf C. Hagen Corp. (Montreal, Canada), Issue #4, 2004
3. 1 2  "Fancy Goldfish: A Complete Guide to Care and Collecting" by Dr. Erik L. Johnson, D.V.M. and Richard E. Hess, Weatherhill, Shambala Publications, Inc. 2006. - ISBN 0-8348-0448-4
4. ↑  Article on *Pearlscale Goldfish* from bristol-aquarists.com
**Supermi** ialah jenama mi segera terpopular kedua di Indonesia yang diperbuat oleh PT Supermi, Jakarta, Indonesia, dibawah autoriti PT Indofood, Jakarta, Indonesia. Ia dilancarkan pada tahun 1976, iaitu enam tahun setelah Indomie dilancarkan. Itulah sebabnya, di Indonesia sendiri, gelaran *"Supermi"* pula sudah awam dijadikan sebagai istilah generik yang merujuk kepada mi segera. Pada tahun 2008, dilancarkanlah Supermi Go, ada dalam tiga rasa, yaitu GoBang (**Go**reng Perisa **Ba**wa**ng**), GoSo (**Go**reng Perisa **So**to) dan GoKar (**Go**reng Perisa **Kar**i). Pada tahun 2010, Supermi didaulat menjadi penaja rancangan realiti berbentuk uji bakat "Indonesia Mencari Bakat".

Jenis
-----

* Supermi Go
	+ Supermi GoBang (Goreng Perisa Bawang)
	+ Supermi GoSo (Goreng Perisa Soto)
	+ Supermi GoKar (Goreng Perisa Kari)
* Supermi Perisa Ayam Bawang
* Supermi Super Perisa Ayam Bawang
* Supermi Perisa Kaldu Ayam
* Supermi Perisa Semur Ayam Pedas
* Supermi Perisa Sup Sayuran (Vegan)
* Supermi Goreng Perisa Ayam
* Supermi Perisa Bakso Sapi
* Supermi Ketak
	+ Supermi Ketak Perisa Ayam Bawang
	+ Supermi Goreng Ketak Perisa Ayam
* Supermi "Sedaaap"
	+ Supermi "Sedaaap" Goreng
	+ Supermi "Sedaaap" Perisa Soto
	+ Supermi "Sedaaap" Perisa Kari Ayam

Lihat juga
----------

* Indomie

Pautan luar
-----------

* Supermi di Indofood.com
**Pasukan Kawalan Tempatan Persekutuan Tanah Melayu** atau **Home Guard** ialah sebuah pertubuhan sukarelawan yang ditubuhkan oleh British pada 1950 di Persekutuan Tanah Melayu. Ia berperanan untuk mengawal keselamatan samasa darurat dengan mengawal kawasan berisiko yang diancam dan diserang komunis seperti kawasan perkampungan, pekan, ladang getah, penempatan semula dan kampung baru. Ia ditubuhkan di bawah seliaan Leftenan Jeneral Sir Harold Rawdon Briggs selaku Pengarah Operasi di Tanah Melayu.

Pasukan kawalan tempatan ini merupakan sebuah unit keselamatan yang dibentuk berasaskan penyertaan secara sukarela, namun dari segi pengurusan pengendalian latihan dalam pasukan sukarelawan ini amat sistematik. Pasukan Home Guard merupakan sebuah pasukan yang anggotanya terdiri daripada penduduk kampung dan diletakkan di bawah bidang kuasa Home Guard Regulations 1950 dan Home Guard Regulations 1951. Menurut peruntukan ini, dengan kuasa yang diberi kepada Menteri Besar dan Pesuruhjaya Residen, mana-mana kawasan yang perlu ditubuhkan sebuah pasukan Home Guard, maka mereka yang berumur antara 18 tahun hingga 55 tahun boleh dikerah untuk menjadi anggota pasukan Home Guard.

Pasukan ini dibubarkan pada 1 Julai 1959 berikutan berkurangnya ancaman komunis yang membawa kepada pembubaran pengisytiharan darurat di Tanah Melayu pada 1960.

Apabila berlaku Konfrontasi Indonesia-Malaysia pada 1963-1965, pasukan ini diwujudkan kembali bagi membantu agensi keselamatan menangani pendaratan dan penyusupan pihak Indonesia. Ia dibubarkan kembali selepas konfrontasi ini tamat. Selepas berlakunya Peristiwa 13 Mei pada 1969, para pemimpin negara menyedari perlunya satu pasukan sukarela yang tetap bagi membantu kerajaan dalam menangani masalah dan ancaman keselamatan. Hasilnya, pada 11 Januari 1972, Ikatan Relawan Rakyat (RELA) ditubuhkan.

Lihat juga
----------

* Home Guard (United Kingdom)
* Ikatan Relawan Rakyat

Rujukan
-------

1. ↑  Darurat di Malaya Diarkibkan 2011-10-19 di Wayback Machine, Portal 51 tahun MERDEKA 2008. Universiti Utara Malaysia. Dicapai 9 Julai 2009.
2. 1 2  Mohd Razali Bin Ya'cob @ Jusoh (2017). "PASUKAN HOME GUARD PERSEKUTUAN TANAH MELAYU SEMASA DARURAT, 1948-1960". *eJournal UM*. Diarkibkan daripada yang asal pada 21 April 2021. Dicapai pada 21 April 2021.
3. ↑  Ikatan Relawan Rakyat - Pengenalan Diarkibkan 2010-04-29 di Wayback Machine, Kementerian Dalam Negeri Malaysia. Dicapai 9 Julai 2009.
The **Kawasan Chūgoku** (中国地方, *Chūgoku-chihō*) atau **San'in-San'yō** (山陰山陽地方, *San'in san'yō-chihō*) ialah kawasan paling barat di Honshū, pulau terbesar Jepun. Kawasan ini terdiri daripada wilayah-wilayah Hiroshima, Yamaguchi, Shimane, Tottori, dan Okayama.

Nama Chūgoku secara harfiahnya bererti "negara tengah", iaitu tinggalan sejarah pembahagian Jepun kepada "negara dekat" (近国 *kingoku*, kini dikenali sebagai Kinki), "negara tengah" (*chūgoku*), dan "negara jauh" (遠国 *ongoku*), berdasarkan jarak dari ibu negara Nara atau Kyoto. Sebetulnya, kawasan Chūgoku hari ini hanya meliputi negeri-negeri tengah di barat Kyoto, sepanjang jalan-jalan San'indō (山陰道) dan San'yōdō (山陽道).

Dalam bahasa Jepun, aksara 中国 dan lafazan *Chūgoku* juga bermaksud "China". Dua aksara ini digunakan dalam bahasa Cina untuk nama China juga, dengan sebutan *Zhōngguó* dan erti harfiah "negara tengah".

Untuk membezakan "kawasan Chūgoku" dengan China, kawasan Chūgoku juga dikenali sebagai "**San'in-San'yō**". **San'in** (yin gunung) ialah bahagian utara yang menghadap Laut Jepun, iaitu "sebelah utara Pergunungan Chūgoku". **San'yō** (yang gunung) ialah bahagian selatan yang menghadap Laut Pedalaman, iaitu "sebelah selatan Pergunungan Chūgoku". Nama-nama ini berasal dari konsep yin dan yang, yang mana yin bererti utara gunung atau selatan sungai, manakala yang bererti selatan gunung atau utara sungai.

Rujukan
-------

* *Rencana ini mengandungi bahan daripada Perpustakaan Kongres Pengajian Negara yang merupakan terbitan pemerintah Amerika Syarikat dalam domain awam.*
	+ Japan

| * l
* b
* s
 Pembahagian pentadbiran dan kawasan di Jepun  |
| --- |
| Kawasan | Hokkaidō • Tōhoku • Kantō • Chūbu (Hokuriku • Kōshin'etsu • Shin'etsu • Tōkai) • Kansai • Chūgoku (San'in • San'yō) • Shikoku • Kyūshū (Ryūkyū  • Kyushu Utara  • Kyushu Selatan) |  |
| Wilayah | 

|  |  |
| --- | --- |
| Hokkaidō | Hokkaidō |
| Tōhoku | Akita • Aomori • Fukushima • Iwate • Miyagi • Yamagata |
| Kantō | Chiba • Gunma • Ibaraki • Kanagawa • Saitama • Tochigi • Tokyo |
| Chūbu | Aichi • Fukui • Gifu • Ishikawa • Mie • Nagano • Niigata • Shizuoka • Toyama • Yamanashi |
| Kansai | Hyōgo • Kyoto • Nara • Osaka • Shiga • Wakayama |
| Chūgoku | Hiroshima • Okayama • Shimane • Tottori • Yamaguchi |
| Shikoku | Ehime • Kagawa • Kōchi • Tokushima |
| Kyūshū | **Kyūshū (tanah besar):** Fukuoka • Kagoshima • Kumamoto • Miyazaki • Nagasaki • Ōita • Saga**Kepulauan Ryūkyū:** Okinawa |

 |

Koordinat: 35°03′N 134°04′E﻿ / ﻿35.050°N 134.067°E﻿ / 35.050; 134.067